Italiano: # Primi scrittori della Riviera: Laudi religiose di Savona, di Pietra Ligure, di Albenga (XIV-XV sec.)

La poesia religiosa della fine del Trecento, pensata per essere imparata a memoria dagli oranti, i fratelli delle compagnie degli oratorî, poi chiamate «Casacce», si presenta sempre uguale a sé stessa, ripetendo formule e tematiche, poiché la poesia di una civiltà alla sua aurora non richiede originalità agli autori, anzi se ne tiene lungi il più possibile, e chiede invece la fedeltà assoluta agli archetipi immutabili, sicché i suoi poeti rimangono senza un nome, ma sono la voce d’un popolo, così come in un’icona bizantina non si cerca l’originalità e la smania individualista del pittore moderno, che firma le opere perché vuole «farsi un nome», ma la sua aderenza alla tradizione sacrale che è giunta fino ai nostri tempi e il rispetto di simboli sempre uguali. I primi poeti della Riviera sono dunque anonimi e sacri; F. Toso parla giustamente in proposito di una suggestione «barbarica» che questi documenti ci presentano.

Notevole in queste laudi la purezza della lingua e gli usi grafici, in sostanza uguali a quelli del genovese loro contemporaneo, benché di netta espressione locale, che si può chiaramente riconoscere. Il suono palatale della ‹c› viene reso con ‹j› o con ‹ih›: jama, ihamar per i moderni ciamma e ciammâ. I nessi ‹pi› e ‹bi› si pronunciano ‹ci› e ‹gi›: pim corrisponde a cin; pianzando a cianzando; abi si legge agi.

Lo storico Paolo Accame, che scoprì questo laudario nella parrocchia di Pietra Ligure e lo pubblicò nel 1889, faceva osservare come, in questo frammento di lauda per la festa di S. Giovanni, l’anonimo autore, vissuto in un’epoca di sollevazioni e di guerre civili, inserisce la sua preghiera affinché il Signore mandi sulla sua patria «pace e consolazione» e sembra provare quasi invidia per la «citae», che conserva nel suo duomo le reliquie del Battista.

F. Toso fa osservare, a proposito di questa preghiera del 1461, già in piena decadenza del ligure quattrocentesco intorbidito da forme toscaneggianti, un linguaggio più puro, con tratti dialettali genuinamente ingauni.

Ligure: # Primmi scrittoî da Rivea: Laude religiose de Saña, da Pria, de Arbenga (secc. XIV-XV)

A poexia religiosa da fin do Trexento, stæta pensâ pe ëse impreisa à memöia da-i oranti, i fræ de compagnie di ötöi, che se son dapeu acciammæ «Casasse», a se presenta de longo pægia à lê mæxima, con resegondâ fòrmole e tematiche, apreuvo che a poexia de unna çiviltæ inta seu öroa a no çerca l’originalitæ di autoî, ançi a se ne tëgne aluxi ciù ch’a peu, e a çerca in cangio a fidelitæ assolua a-i archetipi sensa cangiamento, e coscì i seu poeti arrestan sensa un nomme, ma son a voxe de un pòpolo, coscì comme inte unn’icòna bizantiña no se va à çercâ l’originalitæ e a smangiaxon individualista do pittô moderno, ch’o firma e seu euvie perché o veu «fâse un nomme», ma a seu aderensa a-a tradiçion sacrale ch’a l’é arrivâ fin a-i nòstri tempi e o respeto de scimboli sempre pægi. I primmi poeti da Rivea son donca anònimi e sacri; o F. Toso o parla giustamente in propòxito de unna suggestion «barbarica» che sti documenti n’appresentan.

Degne de nòtta inte ste laude a sccettessa da lengua e i uxi grafichi, in sostansa pægi à quelli do zeneise seu contemporaneo, sciben de netta esprescion locale, ch’a se peu ciæamente reconosce. O son palatale da ‹c› o vëgne reiso con ‹j› ò con ‹ih›: jama, ihamar pe-i moderni ciamma e ciammâ. I nessi ‹pi› e ‹bi› se prononçian ‹ci› e ‹gi›: pim o conresponde à cin; pianzando à cianzando; abi o se leze agi.

L’istòrico Poulo Accame, ch’o l’aiva descoerto sto laudäio inta parròcchia da Pria e o l’à pubricou do 1889, o fava osservâ come, inte sto frammento de lauda pe a festa de S. Gioane, l’anònimo autô, visciuo inte unn’epoca de sollevaçioin e guære çivile, o l’inseisce a seu preghea tanto che o Segnô o mande in sciâ sò patria «paxe e consolaciom» e pâ fiña ch’o segge gioso da «citae», chi conserva into seu dòmmo e relichie do Battista.

O F. Toso o fa osservâ, in relaçion à sta preghea do 1461, za into pin da decadensa do ligure quattroçentesco astorbiou da de forme toscanezzante, un lenguaggio ciù puo, con di træti dialettali sccettamente ingauni.